SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Lucia Király Csajka, Mgr.	
Znalosť cudzích jazykov:	Anglický, nemecký, maďarský	

2.	Zahraničná pracovná cesta

Štát / mesto:	Rumunsko/Bukurešť	
Názov a adresa 
prijímajúcej organizácie:	Agentia Nationala pentru Programe Comunitare in Domeniul Educatiei si Formarii Profesionale
Calea Serban Voda nr. 133, et. 3
Sector 4, Bucuresti 040205	
Účel cesty:	Účasť na stretnutí projektových manažérov zodpovedných za projekty Akcie 4.3 - Vzdelávacie aktivity a vytváranie sietí osôb aktívnych v oblasti práce s mládežou a v mládežníckych organizáciách	
Spôsob financovania 
(kto hradí cestovné, pobytové náklady, iné výdavky):	IUVENTA – Slovenský inštitút mládeže	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
18.4	-	Erasmus pre všetkých – prezentácia návrhu nového programu Európskej komisie a s ním súvisiacich iniciatív na európskej úrovni 
-	Európska školiaca stratégia -  prezentácia stratégie
-	Youthpass – prezentácia najdôležitejších noviniek v rámci implementácie certifikátu Youthpass  
-	Kompetencie projektových manažérov – workshop zameraný na vytvorenie kompetenčného profilu projektových manažérov za Akciu 4.3
-	Samohodnotenie – hodnotenie vlastných kompetencií  projektovými manažérmi Akcie 4.3	
19.4	Otvorená agenda – workshopy na témy podľa návrhu účastníkov, 8 paralelných workshopov:
-	obsahová analýza projektov
-	tipy a triky pre časový manažment projektových manažérov
-	zamedzenie podvodov v rámci projektov
-	práca s mládežou – realita v jednotlivých krajinách
-	ako zvýšiť kvalitu projektov v rámci Akcie 4.3
-	helpdesk pre Akcie 4.3
-	potreby sieťovania v rámci Akcie 4.3
-	koordinácia externých posudzovateľov projektov	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
18.4	Erasmus pre všetkých: Všetky dokumenty týkajúce sa návrhu nového programu Európskej komisie sú zverejnené na stránke SALTO: http://www.salto-youth.net/about/yiayouthpolicy/erasmus-for-all/ 11. mája by mal byť návrh aj s pripomienkami zaslaný do Rady ministrov školstva a následne do Európskeho parlamentu. Rozhodnutie parlamentu by malo padnúť v priebehu októbra.  
Európska školiaca stratégia – prezentácia stratégie a možností podpory Akcie 4.3 prostredníctvom tohto nástroja:
-	implementácia Youthpassu pre pracovníkov s mládežou a školiteľov
-	potreba lepšej spolupráce a reflektovania aktuálnosti školení na medzinárodnej úrovni (Tic-Tac)
-	vytvorenie profilu školiteľa v rámci programu Mládež v akcii
-	odporúčania ohľadom nových foriem vzdelávacej mobility 
Youthpass – najdôležitejšie informácie/novinky:
-	pripravuje sa „úroveň pre účastníka“, aby účastníci mali možnosť priebežnej aktualizácie svojho Youthpassu
-	spustená je skúšobná aplikácia Youthpassu, kde si každý môže vyskúšať jeho používanie bez zahlcovania systému, link: demo.youthpass.eu/eu/login
-	technickú podporu poskytuje Kristiina Pernits
-	prezentácia publikácie „Unlocking Doors to Recognition“ zameranej na vytváranie stratégií uznania práce s mládežou a neformálneho vzdelávania a učenia sa http://www.youthpass.eu/en/youthpass/downloads/
-	v júni 2012 by mal byť spustený Youthpass pre všetky aktivity v rámci Akcie 4.3
Kompetencie projektového manažéra – v rámci bloku boli zadefinované základné zručnosti, vedomosti a postoje, ktoré by mal mať pracovník zodpovedný za projekty Akcie 4.3. V ďalšej časti si každý účastník spravil samohodnotenie vlastných kompetencií, ktoré mohol potom v diskusii so svojím kolegom prehodnotiť a definovať si oblasti v rámci svojho ďalšieho sebarozvoja.	
19.4	V rámci otvorenej agendy som sa zúčastnila 3 workshopov:
W1 - Obsahová analýza projektov, kde som mala možnosť porovnať prístup slovenskej Národnej agentúry s prístupmi ostatných agentúr. Najzaujímavejší a zároveň najkontroverznejší bol prístup estónskej Národnej agentúry, ktorá uplatňuje podmienečné udeľovanie finančného príspevku, tzn. udelenie príspevku pod  podmienkou dopracovania nejakej časti projektu.
W2 – Kvalita projektov v rámci Akcie 4.3 – spočíval v zadefinovaní konkrétnych nástrojov na zvyšovanie kvality projektov vo všetkých fázach projektového cyklu
W3 – Potreba sieťovania v rámci Akcie 4.3 – prezentácia pilotného medzinárodného školenia Q4Q (Quest for Quality in Training and Networking projects of the Youth in Action programme) určeného pre skúsených žiadateľov v rámci Akcie 4.3, školenia úspešne realizovala estónska Národná agentúra. Výstupom školenia bol I -QUEST, nástroj na podporu vzdelávacieho procesu. 	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Vyžiadať si od estónskej Národnej agentúry povolenie na implementáciu nástroja I-QUEST a využívať ho v rámci školiacich aktivít na národnej a regionálnej úrovni. 	

6.	Prehľad prinesenej dokumentácie a miesto jej uloženia 

I-QUEST – nástroj na podporu vzdelávacieho procesu
Publikácie ohľadom Youthpassu: 
•	3 rôzne publikácie z edície Youthpass and recognition essays
•	The Youthpass process and Learning to Learn
•	Unlocking Doors to Recognition
Publikácie sú uložené v knižnici Národnej agentúry.	

7.	Osobitne vyhodnotený očakávaný prínos ZPC 

Stretnutie projektových manažérov Akcie 4.3 bolo prínosné najmä z pohľadu zdieľania príkladov dobrej praxe na zvyšovanie kvality projektov (príklad školenia Q4Q). Dôležité z pohľadu uznania neformálneho vzdelávania a práce s mládežou boli aj informácie týkajúce sa ďalšieho vývoja Youthpassu ako jeho nástroja. Osobný prínos vidím hlavne v poskytnutí priestoru na sebareflexiu vlastných kompetencií a možnosť reflexie s kolegami z iných agentúr.	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Informácie zo stretnutia sú relevantné najmä pre pracovníkov oddelenia Národnej agentúry, ktorí budú o nich informovaní v rámci pravidelných porád. Prezentácia nástroja I-QUEST pracovníkom subsiete na stretnutí 18-20. mája 2012.	

Súhlasím so zverejnením tejto správy na internete

Dátum:	4. mája 2012	
Správu vypracoval
(meno a priezvisko, podpis):	Lucia Király Csajka	
Správu schválil
(meno a priezvisko, podpis):